《送西秦张仲实游大涤洞天》
宋代·林昉

此时仙兴发，九锁访名峰。
玉洞昼飞鼠，石池春浴龙。
异人花外见，道士酒边逢。
余欲采芳茗，白云何所从。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。